Diari Oficial de la Generalitat Valenciana


Sumari del DOGV 5384, del 09-11-2006 (2006/12961)

Resolució de 19 de juliol de 2006, del director del Centre de Desenvolupament Marítim, per la qual es notifica al Sr. Pascual Mora Vives, d'acord amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12444


Organisme emissor
:   Conselleria d'Infraestructures i Transport

Tipus de document
:   Anunci

Resolució de 19 de juliol de 2006, del director del Centre de Desenvolupament Marítim, per la qual es notifica al Sr. Pascual Mora Vives, d'acord amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. [2006/12657]  
Ja que no s'ha pogut notificar al Sr. Pascual Mora Vives, en el domicili conegut per esta administració, la Resolució del director del Centre de Desenvolupament Marítim, de 19 de juliol de 2006, per la qual es declara en estat d'abandó i advertència de desballestament de l'embarcació denominada Laurachick, matrícula 7a AT 2-114-92, en el port de Santa Pola. D'acord amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.  
.Atés l'expedient de referència, del qual resulten els antecedents de fet següents:  
1. Per Resolució, de l'aleshores cap del Servici d'Explotació i Conservació de Ports (dictada per delegació del director del Centre de Desenvolupament Marítim) de 13 de novembre de 2003, es va acordar:  
.La baixa com a embarcació base en els amarraments d'ús públic del port de Santa Pola de l'embarcació de nom Laurachik i matrícula 7a. 2-114-92, i s'ordena la retirada d'esta de les instal·lacions portuàries de Santa Pola.  
Si no es retira l'embarcació, es procedirà a l'execució subsidiària per a la seua retirada i extracció, d'acord amb el que establix l'article 6.b de la Llei 1/1999, de la Generalitat Valenciana, de Tarifes Portuàries, i els articles 95, 96 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i són a càrrec seu tant les despeses ocasionades per l'embarcació fins a la data com les generades per les operacions mencionades. I això sense perjuí de la subsistència de la seua obligació de pagament de les tarifes ja meritades o per meritar..  
2. L'esmentada resolució es va intentar notificar en el domicili conegut del Sr. Pascual Mora Vives, que apareix com a titular de l'embarcació (consten ambdós circumstàncies en la fitxa d'alta de l'embarcació), i s'ha tornat el justificant de recepció de correus.   
3. Pel que s'ha exposat, de conformitat amb el que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de modificació de l'anterior, la resolució es va notificar per mitjà d'edicte, que es va publicar en el DOGV núm. 4695, de 19 de febrer de 2004, i en el tauler d'anuncis de l'Ajuntament d'Elx, que va tornar omplit l'edicte el 27 de febrer de 2004.  
La resolució no consta recorreguda en alçada.  
4. El 4 de novembre de 2004, el Servici d'Explotació i Conservació de Ports va traslladar el seu informe de 7 de setembre de 2004, en el qual es feia constar: que l'interessat no ha procedit a retirar l'embarcació Laurachik de les esmentades instal·lacions portuàries, que el deute que el titular manté amb l'administració pels servicis prestats a l'embarcació ascendix, fins al dia 7 de setembre de 2004, a la quantitat de 3.563,14 euros, i que el cost estimat dels treballs d'extracció i posada en sec ascendix a la quantitat de 45,00 euros.  
5. A la vista de l'anterior, per Resolució del director del Centre de Desenvolupament Marítim d'11 de novembre de 2004 es va acordar:  
.1. Procedir a l'execució subsidiària del que disposa la Resolució del cap de Servici d'Explotació i Conservació de Ports, per delegació del director del Centre de Desenvolupament Marítim, de 13 de novembre de 2003, pel que fa a la retirada de l'embarcació Laurachik de les instal·lacions portuàries del port de Santa Pola, i queda obligat el propietari al pagament de totes les despeses que hi ha hagut fins al moment, així com les ocasionades per la referida execució subsidiària.   
2. Traslladar la present resolució a l'interessat, així com al Servici d'Explotació i Conservació de Ports com a òrgan encarregat del seu compliment, a l'efecte del qual haurà d'assenyalar dia i hora amb notificació a l'interessat..   
6. L'esmentada resolució es va intentar notificar en el domicili conegut del Sr. Pascual Mora Vives, i ha sigut tornat el justificant de recepció de correus.   
7. Pel que s'ha exposat, novament es va procedir de conformitat amb el que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de modificació de l'anterior. La resolució es va notificar per mitjà d'edicte, que es va publicar en el DOGV núm. 4940, de 07 de febrer de 2005, i en el tauler d'anuncis de l'Ajuntament, que va tornar omplit l'edicte el 3 de març de 2005.  
8. El 6 de juliol de 2005, l'enginyer tècnic de l'àrea sud va informar que havia procedit a l'avarada en sec el 8 d'abril de 2005 de l'embarcació Laurachik.  
9. El 8 de juliol de 2005 es va sol·licitar a l'enginyer tècnic de l'àrea sud que sol·licitara a la Capitania Marítima d'Alacant un certificat de valoració de l'embarcació.  
10. El 4 de juliol de 2006 la Divisió d'Explotació i Conservació de Ports remet l'informe en què indica que les despeses ocasionades fins a la data (28 de juny de 2006), ascendixen a 5.324,99 €, així com que el valor de l'embarcació, segons el certificat de valoració realitzat per Comismar, SA, és de 950,00 €. En conseqüència, l'informe proposa que es procedisca al desballestament de l'embarcació.  
Atés que no s'ha complit l'orde de retirada de l'embarcació, i esta continua en el port de Santa Pola en estat d'abandó segons resulta dels informes emesos.  
Atés que l'article 107 de la Llei de Ports de l'Estat i de la Marina Mercant disposa:  
.2. En els supòsits d'afonament de barcos en les aigües d'un port, l'autoritat portuària assenyalarà als seus propietaris, naviliers, representants o a les companyies asseguradores on han de situar les seues restes o el barco una vegada reflotat, en el termini que a este efecte determine, així com les garanties o mesures de seguretat que s'ha de prendre per a evitar un nou afonament.  
Si incompliren les ordes o acords de l'autoritat portuària, esta podrà utilitzar per al rescat del barco afonat els mitjans d'execució forçosa previstos en l'ordenament jurídic, i queda obligat, en tot cas, el propietari o navilier a sufragar les despeses ocasionades.  
Si este no pagara en el termini reglamentàriament establit les quantitats meritades pel rescat, l'autoritat portuària podrà procedir a l'alienació de les restes del barco, i deduir de l'import obtingut les despeses ocasionades. Si no fóra prou, la diferència serà exigida per via de constrenyiment..  
Atés que l'article 95 de la Llei 30/92, de Règim Jurídic de les Administracions Públiques i del Procediment Administratiu Comú, disposa que: .Les administracions públiques, a través dels seus òrgans competents en cada cas, podran procedir, prèvia advertència, a l'execució forçosa dels actes administratius., trobant-se l'execució subsidiària entre els mitjans d'execució forçosa enumerats a continuació en l'article 96.  
Atés que l'article 98 de l'esmentada llei de procediment disposa que es procedirà a l'execució subsidiària quan es tracte d'actes que, per no ser personalíssims, puguen ser realitzats per subjecte diferent de l'obligat, així com que: .En este cas, les administracions públiques realitzaran l'acte, per si o a través de les persones que determinen, a costa de l'obligat.  
Atés que en el present supòsit les despeses ocasionades per l'embarcació superen amb escreix el valor d'esta, per la qual cosa no és procedent la subhasta sinó el desballestament de l'embarcació.  
Fent ús de les atribucions que concedix al director del Centre de Desenvolupament Marítim l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,  
Resolc:  
1. Declarar en estat d'abandó l'embarcació denominada Laurachik, avarada en el port de Santa Pola, la titularitat del qual consta com del Sr. Pascual Mora Vives.  
2. Notificar la present resolució al Sr. Pascual Mora Vives, i advertir-li que, si no fa al·legacions en el termini de deu dies a partir de la notificació de la resolució, o que esta es considere efectuada segons els articles 58 i següents de la LRJPAC; es procedirà sense més tràmit a decretar el desballestament de l'embarcació Laurachik a càrrec seu, així mateix també seran a càrrec seu tant les despeses ocasionades per l'embarcació fins a la data com les generades per les operacions mencionades, a l'efecte de les quals es realitzarà la liquidació corresponent per l'import final resultant.  
3. Notifique's la present resolució a la Divisió d'Explotació i Conservació de Ports.  
Esta resolució no és definitiva i contra la qual es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que s'estime pertinent..  
València, 19 de juliol de 2006.. El director del Centre de Desenvolupament Marítim: Francisco Pérez López.